2001/672/EY: Komission päätös, tehty 20 päivänä elokuuta 2001, vuoristoalueilla kesälaitumille vietävien nautaeläinten siirtoihin sovellettavista erityissäännöistä (ETA:n kannalta merkityksellinen teksti) (tiedoksiannettu numerolla K(2001) 2551)



Virallinen lehti nro L 235 , 04/09/2001 s. 0023 - 0025



Komission päätös, tehty 20 päivänä elokuuta 2001, vuoristoalueilla kesälaitumille vietävien nautaeläinten siirtoihin sovellettavista erityissäännöistä (tiedoksiannettu numerolla K(2001) 2551) (ETA:n kannalta merkityksellinen teksti) (2001/672/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon nautaeläinten tunnistus- ja rekisteröintijärjestelmän käyttöönottamisesta sekä naudanlihan ja naudanlihatuotteiden pakollisesta merkitsemisestä ja neuvoston astuksen (EY) N:o 820/97 kumoamisesta 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1760/2000(1) ja erityisesti sen 7 artiklan 1 kohdan, sekä katsoo seuraavaa: (1) On tarpeen täsmentää, mihin siirtoihin erityissääntöjä sovelletaan. (2) Tilanteen samankaltaisuuden vuoksi jäsenvaltioille tai jäsenvaltioiden osille, joilla näitä erityissääntöjä halutaan soveltaa, on perusteltua vahvistaa samat säännöt. (3) Erityissäännöt on vahvistettava siten, että kaikkien nautaeläinten paikantaminen on mahdollista milloin tahansa. (4) Erityissääntöjen myötä tilanteen on muututtava selkeämmäksi, ja niillä on säädeltävä ainoastaan seikkoja, jotka ovat ehdottoman välttämättömiä kansallisen tietokannan toimintakelpoisuuden takaamiseksi. (5) Erityissäännöt koskevat ainoastaan jäsenvaltion sisällä tehtäviä siirtoja. Tarvittaessa vahvistetaan erityissäännöt jäsenvaltioiden välisiä siirtoja varten. (6) Tässä päätöksessä säädetyt toimenpiteet ovat Euroopan maatalouden ohjaus- ja tukirahaston komitean lausunnon mukaiset, ON TEHNYT TÄMÄN PÄÄTÖKSEN: 1 artikla Tätä päätöstä sovelletaan 1 päivästä toukokuuta 15 päivään lokakuuta tehtyihin nautaeläinten siirtoihin eri tiloilta vuoristoalueilla sijaitseville laitumille liitteessä mainituissa jäsenvaltioissa tai jäsenvaltioiden osissa. 2 artikla 1. Kullekin 1 artiklassa tarkoitetuista laitumista on annettava erityinen rekisteröintinumero, joka on vietävä nautaeläimiä koskevaan kansalliseen tietokantaan. 2. Laitumesta vastaavan henkilön on laadittava luettelo 1 artiklassa tarkoitetuista siirrettävistä nautaeläimistä. Luettelossa on annettava vähintään seuraavat tiedot: - laitumen rekisteröintinumero ja jokaisen nautaeläimen osalta - yksilöllinen tunnistenumero, - alkuperätilan tunnistenumero, - laitumelle tulopäivä, - arvioitu laitumelta lähtöpäivä. 3. Nautaeläiten siirtojen valvonnasta vastaavan eläinlääkärin on vahvistettava 2 kohdassa tarkoitettu luettelo. 4. Edellä 2 kohdassa tarkoitetussa luettelossa olevat tiedot on vietävä nautaeläimiä koskevaan kansalliseen tietokantaan seitsemän päivän kuluessa eläinten laitumelle tulopäivästä. 5. Jos eläinten laitumellaoloaikana eläimiä syntyy, kuolee tai siirretään muualle, tästä on yleisten sääntöjen mukaisesti annettava tieto nautaeläimiä koskevaan kansalliseen tietokantaan. Laitumesta vastaavan henkilön on ilmoitettava asiasta mahdollisimman pian alkuperätilasta vastaavalle henkilölle. Todellinen lähtöpäivä ja kunkin eläimen määräpaikka on niin ikään annettava tiedoksi yleisten sääntöjen mukaisesti. 3 artikla Tämä päätös on osoitettu kaikille jäsenvaltioille. Tehty Brysselissä 20 päivänä elokuuta 2001. Komission puolesta David Byrne Komission jäsen (1) EYVL L 204, 11.8.2000, s. 1. ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA FRANCE >TAULUKON PAIKKA> ITALIA >TAULUKON PAIKKA> ÖSTERREICH >TAULUKON PAIKKA> PORTUGAL >TAULUKON PAIKKA>